burgasdotpro/wikipedia huggingface dataset:
Origin of Symmetry

Origin of Symmetry je druhý štúdiový album anglickej rockovej skupiny Muse, ktorý dňa 17. júla 2001 vydalo hudobné vydavateľstvo Taste Records.
Album mal komerčný úspech. V britskom rebríčku, UK Albums Chart, sa vyšplhal na tretiu pozíciu a bol certifikovaný ako platinový. Stretol sa aj s pozitívnym ohlasom hudobných kritikov. Vysielacia spoločnosť BBC sa o ňom retrospektívne vyjadrila, že prezentuje ambície kapely samostatne vytvoriť dielo, ktoré nie je ovplyvnené duchmi minulosti progresívneho rocku, ale je ich originálnym hlasom novej doby. Požili na to postupy, ku ktorým sa mali vrátiť aj neskôr pri nahrávaní novších projektov, ako bol "Black Holes and Revelations". Časopis "Q" umiestnil album "Origin of Symmetry" do zoznamu najlepších albumov za rok 2001. Spisovateľka Amy Brittonová v jej diele "Revolution Rock: The Albums Which Defined Two Ages", použila argumentáciu, že albumom "Origin of Symmetry" Bellamy posunul kapelu tak, že si zaslúžil titul „guitar hero“ svojej generácie. Vyzdvihla pritom hlavne nahrávky „Plug In Baby“ a „New Born“.
Album "Origin of Symmetry" sa objavuje vo viacerých hlasovaniach a zoznamoch najlepších rockových albumov po roku 2000. V roku 2006 ho časopis "Q" umiestnil na 74. miesto zoznamu najlepších albumov všetkých čias. Neskôr, vo februári 2008, sa vo verejnom hlasovaní časopisu "Q" album dostal na 28. miesto najlepších britských albumov všetkých čias. Medzi absolútne všetkými albumami sa "Origin of Symmetry" dostal na 1 247 miesto. Britský hudobný týždenník, Kerrang! umiestnil tento album na dvadsiatu priečku zoznamu stovky najlepších albumov všetkých čias, na deviate miesto zoznamu albumov roku 2001 a na trináste miesto medzi päťdesiatkou albumov 21. storočia.
Názov knihy a téma albumu pochádza z konceptu, ktorý je naznačený teoretickým fyzikom, Michio Kakuom v jeho publikácii "Hyperpriestor".
Hádzaná na Panamerických hrách 2007

Hádzaná na Panamerických hrách 2007 bol hádzanársky turnaj v rámci multišportového podujatia Panamerických hier 2007. Konal sa v Rio de Janeiro, v Brazílii od 13.22. júla 2007, za účasti 8 mužských a 8 ženských tímov. Hádzanársky turnaj sa na hrách organizuje od roku 1987, a toto bolo jeho 6. vydanie. Zápasy sa hrali v aréne Riocentro Pavilhão 3B s kapacitou 2 745 divákov, ktorý je súčasťou športového komplexu Complejo Riocentro. V mužskej aj v ženskej kategórii obhájili tituly reprezentácie Brazílie.
Tento turnaj slúžil zároveň aj ako kvalifikácia panamerických družstiev na hádzanársky turnaj Letných olympijských hier 2008, ktoré sa uskutočnili v Pekingu. Kvalikovali sa naň iba víťazné družstvá v oboch kategóriách.
Kriannios z Élidy

Kriannios ("Kriannios") bol v starovekom Grécku olympijský víťaz v behu ťažkoodencov.
Kriannios z Élidy zvíťazil na starovekých olympijských hrách v behu ťažkoodencov. Dátum týchto hier je neznámy. Beh ťažkoodencov ("hoplitodromos") zaradili do programu na 65. olympijských hrách v roku 520 pred Kr.. Prvým víťazom tejto disciplíny bol Damaretos z Héraie. Hoplitodromos bol športom pre dospelých mužov, ktorí už prešli vojenským výcvikom. Súťažiaci v Olympii bežali so štítom a prilbou (bez meča) na vzdialenosť dvoch alebo štyroch stadií, t. j. 384,5 resp. 769 metrov.
Staroveký autor Pausanias zaznamenal, že socha élidskeho Kriannia stála v olympijskej "Altide". Pausanias o tom uvádza: „"To sú teda pamätníky, ktoré si predovšetkým zasluhujú zmienky, ak sa návštevník uberá označenou cestou. Ak by si ale chcel ísť od Leónidovej budovy k veľkému oltáru vpravo, nájdeš tieto pamätníky: je tu socha tenedského Démokrata a élidského Kriannia, tento dosiahol víťazstvo za beh v zbroji, Démokrates v zápasení mužov. Jeho sochu vytvoril milétsky Dionysikles, Krianniovu Macedónčan Lysos."". Doba Kriannia a umelcov Dionysiklea a Lysa nie je známa.
Inge Lehmannová

Inge Lehmannová (* 13. máj 1888, Kodaň, Dánsko – † 21. február 1993, tamtiež) bola dánska seizmologička a geofyzička.
Na začiatku tridsiatych rokov objavila na základe údajov z novozélandských zemetrasení z rokov 1928 a 1931 vnútorné jadro Zeme. Svoju hypotézu publikovala v roku 1936.
Nepozerám

Nepozerám je duet slovenského speváka Mira Jaroša a Barbary Haščákovej. Je tretím singlom z albumu Mira Jaroša s názvom #5. V 39. týždni sa stala 11. najhranejšou skladbou v slovenských rádiách.
O skladbe.
Pieseň pôvodne napísali Miro Jaroš a Marek Danko ako sólovú pesničku. Krátko pred vydaním ju Miro prepísal na duet a oslovil na spoluprácu Barbaru Haščákovú. Tá ponuku prijala a svoje časti nahrala v domácom štúdiu na Floride. Jarošovi doručila viac ako 50 stôp rôzne naspievaných verzií. Flash back remix nahrávky obsahuje úryvok z piesne Anjel, ktorá bola veľkým hitom Mc Erika a Barbary v roku 1995. Nahrávka v štýle 80tych rokov využíva tiež sample z pesničky Raspberry Beret od Princa z roku 1985. 
Videoklip.
Barbara kvôli nakrúcaniu videoklipu pricestovala na Slovensko. Dej sa odohráva v prezidentskom apartmáne hotela Sheraton. Ukazuje Barbaru vo vani, pred zrkadlom ako sa niekam chystá. Miro je na neurčitom mieste. V závere klipu sa dvojica stretáva v spoločnej spálni. Hudobná kritika prijala nahrávku vlažne. Bulvárne média ju označili za kontroverznú.
Robert F. Furchgott

Robert Francis Furchgott (* 4. jún 1916, Charleston, Južná Karolína, USA – † 19. máj 2009 Seattle, Washington, USA) bol americký biochemik
V roku 1998 získal Nobelovu cenu za fyziológiu alebo medicínu za „objav signalizačných vlastností oxidu dusnatého, ako látky ovplyvňujúcej nervový systém hladkého svalstva“. Nobelovu cenu získal spoločne s Louisom Ignarrom a Feridom Muradom. Tento výskum viedol aj k vzniku lieku na erektilnú dysfunkciu – sildenafilu. Tento liek sa predáva pod obchodným názvom Viagra.
Životopis.
V rokoch 19561988 bol profesorom farmakológie na Brooklyn State University v New Yorku a od roku 1989 vyučoval na University of Miami. Bol tiež členom Národnej akadémie vied vo Washingtone.
V roku 1978 zistil, že bunky cievneho endotelu produkujú neznámu látku, ktorú nazval EDRF (endothelium-derived relaxing factor), ktorá spôsobuje uvoľnenie a rozšírenie ciev. V roku 1986 zistil, že EDRF je v skutočnosti oxid dusnatý.
Ako kráľ

Ako kráľ je druhým singlom slovenského speváka Mira Jaroša z albumu #5. V 16. týždni sa nahrávka stala 14. najhranejšou domácou skladbou v slovenských rádiách.
O skladbe.
Pieseň Ako kráľ napísal Miro na ostrove Mljet v Chorvátsku počas plavby morom. Opisuje v nej svoje pocity a túžbu po voľnosti. Napriek tomu, že nebol plán nahrávku vydať ako rádiový singel, krátko po zverejnení na fanúšikovskej stránke si ju niektoré stanice vyžiadali a zaradili do rotácii.
Second Severn Crossing

Second Severn Crossing je trámový most s hlavným rozpätím zaveseným preklenujúci rieku Severn na anglicko-waleských hraniciach. Most je jedna z troch spojníc cez rieku pri jej ústí.
Most bol postavený v rokoch 1992 – 1996 a otvorený 5. júna 1996 Princom Charlesom. Architektom mosta bol Ronald Weeks zo spoločnosti Percy Thomas Partnership. Most je dlhý a mostovka je široká. Hlavné rozpätie je zavesené a s dĺžkou najdlhšie zavesené mostné rozpätie v krajine. Hlavné rozpätie je s pevninou na oboch stranách rieky spojené dvomi viaduktmi, ktoré majú po 23 rozpätiach s dĺžkou . Dva hlavné pylóny sú vysoké. Mostovka sa nachádza nad hladinou rieky Severn.
Navždy sám

Navždy sám je singel slovenského speváka Mira Jaroša. V 3. týždni sa stala 14. najhranejšou skladbou v slovenských rádiách.
Autor hudby aj textu je Miro Jaroš. Je to zároveň jeho prvá akustická nahrávka, ktorú produkoval s Igorom Baarom. Miro v nej opisuje prekliatie, ktoré sa podľa jeho slov skutočne stalo.
O videoklipe.
Dej videoklipu sa odohráva na byte. Miro čaká na svoju partnerku, ktorá sa vráti domov po nevere s iným mužom. Pohádajú sa a pri rozchode žena Mira prekľaje, aby ostal navždy sám. V závere klipu vidíme opusteného Mira, ako zomiera. Žena prichádza na pohreb s ospravedlnením, že jej je všetko ľúto. Berie so sebou živú urnu, ktorá je z Mirovho popola a zasadí ju do zeme vo svojej záhrade. Klip sa končí záberom na malý rastúci ker, ktorý vychádza z urny ako symbol pokračovania života.
Videoklip bol mnohými označovaný za morbídny. Vďaka mediálnym výstupom, ktoré prinášal prevažne bulvár, ktorý hlásal správy o spevákovej smrti, si ho hneď po uverejnení pozrelo v prvý deň takmer 100 000 ľudí. Maskovanie Mira na starca trvalo tvorcom takmer 2 hodiny.
Stanley B. Prusiner

Stanley Benjamin Prusiner (* 28. máj 1942, Des Moines, Iowa, USA) je americký lekár, profesor neurológie a biochémie na University of California, San Francisco.
V roku 1997 získal Nobelovu cenu za fyziológiu alebo medicínu za „objav priónov, infekčných proteínových častíc“.
Životopis.
Narodil sa v Des Moinese v Iowe. Detstvo prežil jednak tam a tiež v Cincinnati v Ohiu, kde študoval na Walnut Hills High School. Potom nasledovalo štúdium na University of Pensylvania a University of California, San Francisco. Po získaní doktorátu študoval glutaminázu u "Escherichia coli" v laboratóriu Earla Stadtmana v NIH (National Institutes of Health). Strávil tu tri roky a potom sa vrátil na University of California (SF), kde pokračoval v štúdiu, bádaní a prednášaní v oblasti neurológie. V roku 1982 sformuloval priónovú teóriu. V súčasnosti prednáša neurológiu a biochémiu na University of California, San Francisco a University of California, Berkeley.
Căbești

Căbești () je obec v Bihárskej župe v Rumunsku. Nachádza sa na juhovýchode župy a skladá sa z piatich dedín: Căbești (sídlo obce), Gurbești, Goila, Josani a Sohodol.
Hádzaná na Panamerických hrách 2011

Hádzaná na Panamerických hrách 2011 bol hádzanársky turnaj v rámci multišportového podujatia Panamerických hier 2011. Konal sa v Guadalajare, v Mexiku od 15.24. októbra 2011, za účasti 8 mužských a 8 ženských tímov. Hádzanársky turnaj sa na hrách organizuje od roku 1987, a toto bolo jeho 7. vydanie. Zápasy sa hrali v aréne Gimnasio San Rafael s kapacitou 
3 822 divákov, ktorá je súčasťou športového komplexu Unidad Deportiva Parque San Rafael. V mužskej kategórii zvíťazila , ktorá vo finále vyhrala nad obhajom titulu z . V ženskej kategórii obhájila titul .
Tento turnaj slúžil zároveň aj ako kvalifikácia panamerických družstiev na hádzanársky turnaj Letných olympijských hier 2012, ktoré sa uskutočnili v Londýne. Kvalikovali sa naň iba víťazné družstvá v oboch kategóriách.
Lysippos (rozlišovacia stránka)

Lysippos ("Lysippos") môže byť:
Hádzaná na Panamerických hrách 2015

Hádzaná na Panamerických hrách 2015 bol hádzanársky turnaj v rámci multišportového podujatia Panamerických hier 2015. Konal sa v Toronte, v Kanade od 16.25. júla 2015, za účasti 8 mužských a 8 ženských tímov. Hádzanársky turnaj sa na hrách organizuje od roku 1987, a toto bolo jeho 8. vydanie. Zápasy sa odohrali v jednej z 10-tich hál budovy Direct Energy Centre. V mužskej kategórii získala titul , ktorá vo finálovom zápase zvíťazila nad . V ženskej kategórii piaty titul v rade získala , keď vo finále vyhrala nad .
Tento turnaj slúžil zároveň ako kvalifikácia panamerických družstiev na hádzanársky turnaj Letných olympijských hier 2016, ktoré sa uskutočnia v Rio de Janeiro. Kvalikovali sa naň iba víťazné družstvá v oboch kategóriách. V poradí ďalšie družstvo postúpilo do svetovej kvalifikácie o účasť na LOH 2016.
Kvalifikácia.
Z pôvodnej štvorice tímov sa Mexiko a Kolumbia (4. a 5. družstvo na Stredoamerických a karibských hrách 2014) odhlásili.
Z pôvodnej štvorice tímov sa Dominikánska republika a Kolumbia (4. a 5. družstvo na Stredoamerických a karibských hrách 2014) odhlásili.
Nasadenie do výkonnostných košov.
Losovanie prebehlo 15. marca 2015 a družstvá boli nasadené do výkonnostných košov nasledovne:
Pozn: Číslo v zátvorke udáva umiestnenie v neoficiálnom svetovom rebríčku k júnu, resp. novembru 2013.
Lollipop

„Lollipop“ je anglický výraz pre „lízanku“. Lollipop (prípadne Lollipops), Lollypop, alebo Lolly Pop môže znamenať:
George Miller

George Miller, vlastným menom George Miliotis, (* 3. marec 1945, Chinchilla, Austrália) je austrálsky filmový režisér, scenárista a producent.
Životopis.
Po skončení strednej školy vyštudoval medicínu v Novom Južnom Walese. Spolu s bratom Chrisom natočili krátky film za ktorý získal svoju prvú filmársku cenu.
V roku 1971 začal študovať na Melbournskej univerzite filmové semináre. Jeho prvým filmovým debutom bol film "Violence In the Cinema, Part 1". V roku 1979 natočil so začínajúcim hercom Melom Gibsonom prvý diel "Šialeného Maxa". Rozpočet filmu bol iba 350 000 dolárov, ktoré si režisér zarobil ako začínajúci lekár. Film bol úspešný a zarobil niekoľkonásobne viac než boli jeho náklady.
Do roku 1985 natočil ešte dve pokračovania. K jeho najznámejším filmom patria "Čarodejnice z Eastwicku" a 2. diel prasiatka Babe. 
V roku 2007 získal Oscara za najlepší animovaný film "Happy Feet".
14. mája 2015 mal premiéru film "". Postavu Maxa stvárnil Tom Hardy.
Lysippos z Élidy

Lysippos ("Lysippos") bol olympijský víťaz v zápasení dorastencov v 2. stor. pred Kr.
Lysippos z Élidy zvíťazil v zápasení dorastencov pravdepodobne na 154. olympijských hrách v roku 164 pred Kr. V Olympii sa zápasenie dorastencov zaradilo do programu na 37. hrách v roku 632 pred Kr. Zápasenie ("palé") sa podobalo nášmu „"grécko-rímskemu""; aby súťažiaci zvíťazil, musel súpera trikrát zvaliť na zem, takže sa jej dotkol kolenom, alebo ho prinútiť, aby sa vzdal. Súperi sa od prvého až do posledného kola určovali žrebom a zápasili vylučovacím systémom.
Staroveký cestovateľ a spisovateľ Pausanias zaznamenal, že Lysippovi dali na počesť jeho olympijskeho víťazstva zhotoviť sochu, ktorú umiestnili v posvätnom okrsku olympijskej "Altidy". Autorom jeho sochy bol sochársky majster Andreas z Argosu.
Múzeum petržalského opevnenia

Múzeum petržalského opevnenia je nezisková organizácia (občianske združenie), ktorá rekonštruuje a sprístupňuje verejnosti pechotný zrub (bunker) B-S 4 „Lány“. Každoročne organizuje v areáli pri bunkri dobové bojové ukážky súvisiace s rokom 1938. Deň konania ukážok je vždy najbližšia sobota k dňu výročia všeobecnej mobilizácie v ČSR, ktorá sa začala 23. septembra 1938.
Hádzaná na Panamerických hrách 1999

Hádzaná na Panamerických hrách 1999 bol hádzanársky turnaj v rámci multišportového podujatia Panamerických hier 1999. Konal sa vo Winnipegu, v Kanade od 31. júla8. augusta 1999, za účasti 7 mužských a 6 ženských tímov. Hádzanársky turnaj sa na hrách organizuje od roku 1987, a toto bolo jeho 4. vydanie. Zápasy sa hrali v aréne Winnipeg Convention Centre. V mužskej kategórii obhájila titul , ktorá vo finále zvíťazila nad . U žien zvíťazila , keď vo finálovom zápase vyhrala nad domácou .
Tento turnaj slúžil zároveň aj ako kvalifikácia panamerických družstiev na hádzanársky turnaj Letných olympijských hier 2000, ktoré sa uskutočnili v Sydney. Kvalikovali sa naň iba víťazné družstvá v oboch kategóriách.
Hádzaná na Panamerických hrách 1995

Hádzaná na Panamerických hrách 1995 bol hádzanársky turnaj v rámci multišportového podujatia Panamerických hier 1995. Konal sa v Mar del Plata, v Argentíne od 11.25. marca 1995, za účasti 6 mužských a 5 ženských tímov. Hádzanársky turnaj sa na hrách organizuje od roku 1987, a toto bolo jeho 3. vydanie. Zápasy sa hrali v Estadio de Villa Ballester s kapacitou 3 000 divákov. V mužskej kategórii obhájila titul , ktorá vo finále zvíťazila nad . U žien zvíťazilo druhýkrát v histórii , keď vo finálovom zápase vyhralo nad .
Tento turnaj slúžil zároveň aj ako kvalifikácia panamerických družstiev na hádzanársky turnaj Letných olympijských hier 1996, ktoré sa uskutočnili v Atlante. Kvalikovali sa naň iba víťazné družstvá v oboch kategóriách.
Brimias z Élidy

Brimias ("Brimias") bol v starovekom Grécku olympijský víťaz v boxe.
Brimias z Élidy bol v starovekej Olympii korunovaný vencom za víťazstvo v boxe. Dátum jeho olympijského víťazstva je neznámy. Box sa stal olympijskou disciplínou na 23. hrách v roku 688 pred Kr. Antický box (pygmé) mal voľnejšie pravidlá ako dnešný. Dovoľovalo sa všetko okrem držania súpera, chmatov a úderov na pohlavné orgány. Boxer mal päste ovinuté remencami a zápasil vo vyhradenom priestore. Boj trval tak dlho, kým sa neskončil pre jedného zo súperov víťazstvom.
Staroveký autor Pausanias zaznamenal, že sochu Brimia videl v posvätnom okrsku olympijskej "Altidy". Stála za sochou Filónida z krétskeho Chersonesu, jazdeckého posla Alexandra Veľkého.
Filónides

Filónides alebo Filónidés ("Filónides", iný prepis: "Filónidés") môže byť:
Villeneuve-le-Roi

Villeneuve-le-Roi môže byť:
Villecresnes

Villecresnes môže byť:
Valenton

Valenton môže byť:
Sucy-en-Brie

Sucy-en-Brie môže byť:
Orly

Orly môže byť:
Elledanse

elledanse vzniklo ako občianske združenie v roku 2007 v Bratislave. Združuje Divadlo elledanse, Tanečnú školu a Company elledanse. Počas svojho pôsobenia súbor vytvoril 22 premiér. 
Umelecké zoskupenie bolo založené v auguste 2007 Šárkou Ondrišovou. Divadelná časť sa "„zameriava najmä na súčasný tanec, hudbu a fyzické divadlo“". Podujíma sa však aj na iné umelecké žánre. Svoje priestory ponúkajú aj iným projektom. elledanse uskutočnilo 900 podujatí, ktoré videlo 25 tisíc divákov. V roku 2014 viac než 12 tisíc, vrátane externých produkcií. Súčasťou zoskupenia je 14-členná skupina elledanse Company pod vedením Šárky Ondrišovej. 
Produkcia.
Prvá inscenácia "Canto Hondo, hlboká pieseň o nej..." dostala v roku 2008 Cenu Ministra kultury Slovenskej republiky za rok 2008 za námet, scenár, choreografiu a režiu. a divadelné ocenenie DOSKY. Divácky najúspešnejšia bola inscenácia "Jablko", premierovaná v roku 2009, derniéra sa uskutočnila v roku 2014. Predstavenie "Fuga" elledanse uviedlo v Slovenskom národnom divadle v rámci projektu Súčasný tanec v SND. Podľa Dominiky Širokej z projektu Monitoring divadiel sa elledanse "„profiluje ako jedna z najodvážnejších bratislavských scén“", vyzdvihla jeho muzikálovú premiéru "Bubliny v betóne" pripravenú podľa libreta, námetu a réžie Viliam Klimáček a choreografie Šárky Ondrišovej a Radoslava Piovarčiho, hudbu pripravila skupina Longital. ¨Na projekte spolupracovalo divadlo GUnaGU. Produkcia mala premíéru v apríli 2013. 
V roku 2014 mali premiéru projekty: "SET UP" od Radoslava Pivovarčiho, "WATCH" od L. Holinovej, inscenácia "MAMA MA MÁ _ _ _ _" od V. Pavelkovej a medzninárodný projekt "Vydláždený život" s izraelským choreografom R. Tashachom či rozprávka "Prázdniny v ríši rozprávok" Divdalo tiež prezentovalo projekty zo svojho repertoáru a zároveň spolupracovalo na viacerých koprodukciach. V máji 2015 bude mať premiéru "IDxentity" z kategórie nízkorozpočtových. Do jeho produkcie zapojili svoje peniaze aj tanečníci.
Tanečná škola.
V roku 2015 na tanečnej škole študovalo 600 študentov vo viac ako 25 tanečných štýlov. Škola pravidelne poriada Akadémie a od roku 2012 prezentuje projekt "Malý princ" a spolupracuje so študentmi Vysokou školou múzických umení.
Ukončenie činnosti vo vlastných priestorch.
V apríli 2015 elledanse oznámil, že koncom sezóny očakáva ukončenie činnosti vo svojich priestoroch na Miletičovej ulici. Podľa vedúcej Šárky Ondrišovej "„Napriek úspešnému pôsobeniu rok 2015 je posledným rokom existencie jedinej stálej tanečnej scény v Bratislave. Finančná situácia divadla je trvalo neudržateľná napriek veľkému entuziazmu a pracovnému nasadeniu všetkých zainteresovaných a nenachádzame iné východisko ako definitívne ukončenie prevádzkovania vlastnej divadelnej scény v Bratislave“". 
Od septembra 2015 pokračuje "elledanse" vo svojej činnosti už len ako tanečná škola v budove Átrium na Rezedovej ulici v Ružinove.
Choisy-le-Roi

Choisy-le-Roi môže byť:
Charenton-le-Pont

Charenton-le-Pont môže byť:
Bonneuil-sur-Marne

Bonneuil-sur-Marne môže byť:
Boissy-Saint-Léger

Boissy-Saint-Léger môže byť:
Dourdan

Dourdan môže byť:
La Ferté-Alais

La Ferté-Alais môže byť:
Neuves-Maisons

Neuves-Maisons môže byť:
Grant Gustin

Thomas Grant Gustin (* 14. január 1990, Norfolk, Virgínia, USA) známy pod menom Grant Gustin je americký herec a spevák. Preslávila ho rola Barryho Allena v seriáli "The Flash" a rola Sebastiana Smytha v seriáli "Glee".
Život a kariéra.
Gustin sa narodil v Norfolku vo Virgínii. Je synom Dr. Tiny Haneyovej a Toma Gustina. Počas stredoškolského štúdia naštevoval program na Governor School for the Arts pre muzikálové divadlo. V roku 2008 absolvoval Granby High School a začal navštevovať BFA Music Theatre Program na Elon University v Severnej Karolíne. Opustil školu kvôli role Baby Johna v broadwayskom muzikáli "West Side Story" a vystupoval od premiéry, ktorá sa konala 30. septembra 2010 až 23. septembra 2011.
8. novembra 2011 sa prvýkrát objavil v hudobnom televíznom seriáli "Glee" ako Sebastian Smythe, ktorý bol homosexuálny študent na Dalton Academy a neskôr aj hlavný spevák zboru "The Warblers (Slávici)". Grant vyhral rolu po „vyčerpávajúcom a týždňovom kastingu“. S natáčaním začal v pondelok 26. septembra, pár dní potom, čo odohral posledné predstavenie "West Side Story".
Na konci mája 2012 začal natáčať televízny film "A Mother's Nightmare". V tomto projekte s ním účinkovali aj herečky Annabeth Gish a Jessica Lowndes. 11. júla 2012 bolo oznámené, že si zahrá hlavnú rolu v pripravovanom filme s názvom "Affluenza".
13. septembra 2013 bolo oznámené, že sa bude objavovať v role Barryho Allena v druhej sérii seriálu "Arrow". Pôvodne sa mal objaviť len v troch epizódach a tá posledná mala slúžiť ako príprava pre spin-off seriál "The Flash". Namiesto toho bola epizóda použitá ako pilotný diel, nazvaný "The Flash". Seriál mal premiéru 7. októbra 2014 na stanici CW a sledovalo ho viac ako 4,8 milióna ľudí. Nakoniec mal 23 dielov a 11. januára 2015 bol seriál predĺžený aj na druhú sériu.
Palaiseau

Palaiseau môže byť:
Tiffany Mason

Tiffany Mason narodená ako Keesha Mashawn Christenson (* 20. január 1982, Phoenix, Arizona, USA) je americká pornoherečka. Kariéru pornoherečky začala v roku 2000.
Căpâlna

Căpâlna () je obec v Bihárskej župe v Rumunsku. Nachádza sa na juhu župy a skladá sa z piatich dedín: Căpâlna (sídlo obce), Ginta, Rohani, Săldăbagiu Mic a Suplacu de Tinca.
Majstrovstvá Európy v netballe 2015

Majstrovstvá Európy v netballe 2015 boli v poradí 18. Majstrovstvá Európy v netballe žien, ktoré organizuje Európska netballová federácia (Netball Europe). Konali sa v dňoch od 14.17. mája 2015 v Belfaste, v Severnom Írsku, za účasti 6 tímov. Okrem 4 európskych družstiev sa na turnaji predstavili aj Južná Afrika a Trinidad a Tobago. Severné Írsko bolo organizátorom európskeho šampionátu druhýkrát, keď svoj prvý turnaj hostilo v roku 2007, tiež v Belfaste. získalo svoj pätnásty titul v histórii.
Účastníci.
Pozn: Číslo v zátvorke udáva umiestnenie v medzinárodnom rebríčku INF k 15. februáru 2015.
Mary Robinsonová

Mary Robinsonová alebo Máire Bhean Mhic Róibínová (; * 21. máj 1944, Ballina, Írsko) je írska politička. Bola siedmym prezidentom Írska od 3. decembra 1990 do 12. augusta 1997 ako prvá žena v tejto funkcii. Ďalej bola tiež vysokou komisárku Organizácie spojených národov pre ľudské práva v rokoch 1997 až 2002.
Najprv pôsobila na akademickej pôde, ako advokátka a ako členka Írskeho senátu (19691989).
V prezidentských voľbách v roku 1990 porazila Briana Lenihana zo strany Fianna Fáil a ako prvý zvolený prezident nemala podporu tejto strany. Jej prínosom je revitalizácia a liberalizácia skôr konzervatívneho prezidentského úradu. Rezignovala na prezidentský úrad 4 mesiace pred koncom jej volebného obdobia kvôli svojmu pôsobeniu v OSN.
Od roku 2002 je čestnou prezidentkou Oxfam International a je tiež zakladajúci členkou a predsedníčkou Council of Women World Leaders. Je členkou mnohých výborov vrátane Vaccine Fund.
Jej najnovšia iniciatívou je projekt Ethical Globalization Initiative (EGI) , ktorého cieľom je začlenenie ľudských práv do procesu globalizácie a kontrola dodržiavania ľudských práv v rozvojových krajinách. Od r. 2004 je profesorkou Columbia University v New Yorku, kde vyučuje medzinárodné ľudské práva, ktoré prednáša aj na iných univerzitách.
V roku 2004 jej Amnesty International udelila svoju najprestížnejšiu cenu Veľvyslankyňa svedomia za snahu o presadzovanie a dodržiavanie ľudských práv.
Je vydatá, s manželom Nickom Robinsonom majú tri deti.
Thalpis zo Sparty

Thalpis (iné názvy: Thalpes, Thalpés, Thalpios; "Thalpis") bol v roku 680 pred Kr. olympijský víťaz v behu na jedno stadion.
Thalpis zo Sparty bol na 24. olympijských hrách v roku 680 pred Kr. korunovaný olivovým vencom za víťazstvo v behu na jedno stadion. (v Olympii sa víťazi korunovali olivovým vencom od roku 752 pred Kr.) Beh na jedno stadion (stadiodromos) bol v Olympii najstaršou súťažnou disciplínou, podľa tradície zavedenej už počas založenia hier v roku 776 pred Kr.. Program hier sa o ďalšiu disciplínu, beh na dve stadiá (diaulos), rozšíril v roku 724 pred Kr. Vzdialenosť stadia (600 stôp) merala v Olympii 192,27 metra.
Igor Rintel

Igor Rintel (* 1959, Topoľčany) je bývalý predseda organizácie Ústredný zväz židovských náboženských obcí v Slovenskej republike.
Vyštudoval gymnázium v Topoľčanoch, Strojnícku fakultu Slovenskej technickej univerzity v Bratislave. Od roku 1989 zastával rôzne vedúce pozície v súkromnej a akademickej sfére.
Od roku 2009 bol podpredsedom a od mája 2011 do apríla 2019 predsedom ÚZ ŽNO, keď vo funkcii vystriedal Pavla Frankla. Nahradil ho "Richard Duda".
Je členom výkonného výboru Európskeho židovského fondu.
Útulňa Ďurková pod Chabencom

Útulňa Ďurková pod Chabencom alebo len Útulňa Ďurková je horská chata v Nízkych Tatrách s celoročnou prevádzkou. Nachádza sa pod hlavným hrebeňom Nízkych Tatier v nadmorskej výške 1623 m n. m. Chata postavená na mieste bývalého salaša v súčasnosti poskytuje stravovanie a ubytovanie s vlastným spacákom.
Hádzaná na Panamerických hrách 1987

Hádzaná na Panamerických hrách 1987 bol hádzanársky turnaj v rámci multišportového podujatia Panamerických hier 1987. Konal sa v Indianapolise, v štáte Indiana, v Spojených štátoch od 9.17. augusta 1987, za účasti 5 mužských a 5 ženských tímov. Hádzanársky turnaj mal na hrách premiéru. Zápasy sa hrali v aréne Hoosier Dome, v ktorej sa odohrali aj súťaže v gymnastike. V obidvoch kategóriách získali titul domáce družstvá Spojených štátov.
Tento turnaj slúžil zároveň aj ako kvalifikácia panamerických družstiev na hádzanársky turnaj Letných olympijských hier 1988, ktoré sa uskutočnili v Soule. Kvalikovali sa naň iba víťazné družstvá v oboch kategóriách.
Hádzaná na Panamerických hrách 1991

Hádzaná na Panamerických hrách 1991 bol hádzanársky turnaj v rámci multišportového podujatia Panamerických hier 1991. Konal sa v Havane, na Kube od 5.12. augusta 1991, za účasti 5 mužských tímov. Hádzanársky turnaj sa na hrách koná od roku 1987 a toto bolo jeho 2. vydanie, pričom ženský turnaj sa tentoraz neorganizoval. Zápasy sa hrali v aréne Sala Polivalente Kid Chocolate, v ktorej sa uskutočnili aj súťaže v boxe, basketbale a volejbale. Titul získala domáca , ktorá vo finálovom zápase zvíťazila nad .
Tento turnaj slúžil zároveň aj ako kvalifikácia panamerických družstiev na hádzanársky turnaj Letných olympijských hier 1992, ktoré sa uskutočnili v Barcelone. Kvalikovalo sa naň iba víťazné družstvo.
Katie Cassidyová

Katie Cassidyová (; * 25. november 1986, Los Angeles, Kalifornia, USA) je americká herečka. Preslávila ju rola Laurel Lanceovej v seriáli "Arrow". Objavila sa v seriáloch "Supernatural", "Melrose Place", "Gossip Girl," v minisérii "Harper's Island" a vo filmoch "When a Stranger Calls" (2006), "Black Christmas" (2006), "Taken" (2008), "A Nightmare on Elm Street" (2010), "Monte Carlo" (2011), a "The Scribbler" (2014).
Skorý život a rodina.
Katie sa narodila v Los Angeles, ako dcéra herca Davida Cassidyho a Sherry Benedonovej. Jej prastarí rodičia boli herci Jack Cassidy a Evelyn Wardová. Katie je neter televízneho producenta Shauna Cassidyho a herca Patricka Cassidyho. Vo svojej mladosti bola roztlieskavačka pre tím California Flyers.
Kariéra.
Televízia.
V roku 2003 sa pred kamerou prvýkrát objavila v dramatickom seriáli "The Division". Pokračovala s hosťujúcimi rolami v seriáloch "Celebrity Apprentice 4, Listen Up!" a "New Girl". V roku 2005 sa objavila v 4 epizódach seriálu "V siedmom nebi" a v seriáli "Sex, Love &amp; Secrets." V roku 2007 sa objavila v 6 epizódach televízneho seriálu stanice CW "Supernatural", kde si zahrala rolu démona Ruby. V roku 2008 ju nahradila herečka Genevieve Cortese.
V októbri 2008 bolo oznámené, že bola obsadená do hororového mini-seriálu stanice CBS "Harper's Island" ako Patricia "Trish" Wellingtonová. Seriál mal premiéru 9. apríla 2009 a epizódu sledovalo 10,21 miliónov divákov.
Vo februári 2009 získala hlavnú rolu v seriáli stanice CW "Melrose Place". Seriál mal premiéru 8. októbra 2009 a epizódu sledovalo 2,31 miliónov divákov. Seriál bol zrušený v máji 2010, kvôli malej sledovanosti. V roku 2010 získala ďalšiu rolu v seriáli stanice CW "Gossip Girl," kde sa objavila v 11 epizódach.
V roku 2012 získala hlavnú rolu v seriáli stanice CW "Arrow," kde hrá po boku Stephena Amella, Willy Hollandovej a ďalších.
Film.
V roku 2006 sa objavila vo filmoch "When a Stranger Calls," "Click", "Taken," "Live!," a "Black Christmas". Film "Black Christmas" mal premiéru 15. decembra 2006 a obdržal negatívnu kritiku.
V apríli 2010 sa objavila v prerobenom hororovom filme "A Nightmare on Elm Street." Za rolu bola nominovaná na cenu Teen Choice Awards v kategórii Herečka v hororovom/thrillerovom filme. Cenu však získala Megan Foxová. Krátko po premiére filmu bolo oznámené, že získala rolu v komediálnom filme "Monte Carlo", v ktorom si zahrala po boku Leighton Meesterovej a Seleny Gomezovej. Film mal premiéru 1. júla 2011 a zarobil 39 miliónov po celom svete.
V máji 2012 bola obsadená do filmu "The Scribber", v ktorom hrajú Eliza Dushkuová, Michelle Trachtenbergová a Gina Gershonová.
José Ferrer

José Vicente Ferrer de Otero y Cintrón (* 8. január 1912, San Juan, Portoriko – † 26. január 1992, Coral Gables, Florida, USA) bol americký herec a režisér a prvá hispánska hviezda Hollywoodu. 
V roku 1950 získal Oscara za najlepší mužský herecký výkon v hlavnej úlohe vo filme "Cyrano de Bergerac" (1950). Nominovaný na sošku Oscara bol ešte dvakrát. Už v roku 1948 za vedľajšiu úlohu Dauphina vo filme "Joan of Arc" (1948) a v roku 1952 za hlavnú úlohu maliara Henriho de Toulousa-Lautreca vo filme "Moulin Rouge" (1952). Z neskoršej tvorby vstúpil do širšieho povedomia napríklad rolou Padišáha Imperátora Shaddama IV v sci-fi Davida Lyncha "Duna" (1984). Sošku Oscara venoval svojej alma mater – Universidad de Puerto Rico. 
V roku 2012 sa objavil na americkej poštovej známke.
Zdroj.
Haematoxylum campechianum

Haematoxylum campechianum je strom z čeľade bôbovité. Pochádza z tropickej Strednej Ameriky.
Drevo je z vonkajšej strany modro-čierne, zvnútra červeno-hnedé. Obsahuje až 12 % bázického farbiva hematoxylínu. Extrakt z H. campechianum sa používa ako moridlo. Hematoxylín má široké využitie pri farbení biologických preparátov.
Názov je odvodený od názvu mexického štátu Campeche.
Hematoxylín

Hematoxylín je bázické farbivo a extraktom z tzv. kampeškovníka obyčajného. Hematoxylín je typickým príkladom farbív, ktoré nefarbia komponenty tkaniva priamo. Farbí až oxidovaný na hemateín a s rôznymi katiónmi. Preto existuje celá rada hematoxylínov. Hematoxylín je špecifické farbivo pre jednu tkanivovú zložku – jadro, ktoré farbí na modrofialovo.
Farbenie.
Tkanivá sú väčšinou bezfarebné a to neuľahčuje ich pozorovanie svetelným mikroskopom. Cieľom farbenia je zvýrazniť v tkanivách (bunkách) štruktúry, ktoré chceme študovať. Kyslé zložky v bunkách sa farbia bázickými farbivami, nazývajú sa bazofilné a patrí medzi ne napríklad bunkové jadro. Zásadité komponenty buniek sa farbia kyslými farbivami, sú acidofilné (eozinofilné), príkladom môže byť cytoplazma alebo myofibrily. Medzi bázické farbivá patria napríklad toluidinová modrá, metylenová modrá, hematoxylín; medzi kyslé napríklad oranž G, eozín alebo kyslý fuchsín.
Česko-slovenská hokejová liga 1947/1948

Sezóna 1947/1948 bola 5. ročníkom Česko-slovenskej hokejovej ligy. Hrala sa pod názvom "štátna liga". Súťaž mala 12 účastníkov. Majstrom sa stalo družstvo LTC Praha. Vypadli VŠ Bratislava, ŠK Banská Bystrica, ČSK Říčany, BK Havlíčkův Brod. Nováčikom sa stalo len družstvo ATK Praha, ktoré nahradilo rozpustené družstvo HC Stadion Podolí. Družstvo Sokol Zbrojovka Židenice prevzalo práva aj hráčov od klubu SK Horácká Slavia Třebíč.
Česko-slovenská hokejová liga 1948/1949

Sezóna 1948/1949 bola 6. ročníkom Česko-slovenskej hokejovej ligy. Hrala sa pod názvom Štátna liga. Súťaž mala 8 účastníkov. Majstrom sa stalo družstvo LTC Praha. Vypadli Sokol Prostějov, Sokol ZMP Praha. Nováčikmi sa stali družstvá ZSJ Sokol VŽKG a ZSJ GZ Královo Pole.
Rádioizotopový termoelektrický generátor

Rádioizotopový termoelektrický generátor (RTG) je zariadenie na premenu tepla vzniknutého pri rádioaktívnom rozpade na elektrickú energiu pomocou Seebeckovho javu. Je to veľmi spoľahlivý a dlhodobý zdroj energie, ktorý môže bez prestávky fungovať desiatky rokov. Preto sa používa napríklad vo vesmírnych sondách, ktoré cestujú príliš ďaleko od Slnka na využitie solárnych panelov, alebo na odľahlých miestach na Zemi.
Sidney Lumet

Sidney Lumet (* 25. jún 1924, Philadelphia, Pensylvánia, USA – † 9. apríl 2011, New York, New York) bol americký režisér.
Pochádzal zo židovskej umelecké rodiny. Jeho otec bol divadelný režisér, matka herečka a tanečnica. V detstve hral divadlo, s herectvom definitívne skončil až v polovici 50. rokov. Po druhej svetovej vojne, kedy slúžil v americkej armáde, sa vrátil do zábavnej branže. 
Pôsobil v televízii CBS najprv ako pomocný režisér pri natáčaní televíznych seriálov, od začiatku 50. rokov potom pracoval samostatne. Televíznu réžiu kombinoval aj s réžiou divadelné. V roku 1957 pôsobil v najvýznamnejšom stredisku amerického filmového priemyslu v Hollywoode. Tu počas svojho života nakrútil vyše 50 celovečerných filmov.
V roku 2005 dostal cenu Americkej filmovej akadémie Oscar za celoživotné dielo.
Eozín

Eozín je červené fluorescenčné farbivo, ktoré vzniklo pôsobením brómu na fluoresceín. Často býva používaný na farbenie cytoplazmy, kolagénu a svalových vlákien pre pozorovanie pod mikroskopom. Štruktúry, ktoré sa ľahko farbia eozínom, sa označujú ako eozinofilné. Eozín je najbežnejšia používaná metóda farbenia histologických preparátov - tzv. hematoxylín-eozín (HE).
Etymológia.
Vďaka svojej ohnivej ružovkastej farbe bol eozín pomenovaný podľa mytologickej bohyne Éós.
Varianty.
Existujú dve veľmi blízke zlúčeniny, ktoré sa spoločne označujú ako eozín. Častejšie sa používa eozín Y (tiež známi ako eozín Y ws, žltkastý eozín, Acid Red 87, C.I. 45380, bromeozín alebo D&amp;C Red No. 22); má veľmi slabo žltkastý odtieň. Druhý eozín je eozín B (modrastý eozín, Acid Red 91, C.I. 45400, Saffrosine, Eozín Scarlet alebo imperiálna červeň); je zafarbený nepatrne do modra. 
Eozín Y je tetrabrómderivát fluoresceínu. Eozín B je dibrómdinitroderivát fluoresceínu.
Stanley Kramer

Stanley Kramer (* 29. september 1913, New York, New York, USA – † 19. február 2001, Woodland Hills, Kalifornia) bol americký režisér a producent.
Životopis.
Narodil sa v Brooklyne v New Yorku a vysokoškolské vzdelanie získal na New York University. K filmu sa dostal ako spracovateľ textov a dialógov. Postupne sa presadzoval ako producent, potom režisér, nakoniec riadil svoju vlastnú produkčnú spoločnosť. V jeho filmoch hrali najväčšie súčasné hviezdy ako Katharine Hepburnová, Gary Cooper, Spencer Tracy a ďalší. Jeho filmy a výkony hercov boli osemdesiatkrát nominované na Oscara, v šestnástich prípadoch cenu skutočne získali. Ale aj keď šesť z jeho filmov bolo nominovaných na Oscara v hlavnej kategórii najlepší film, nikdy toto ocenenie nedostal. Hoci sa filmy na ktorých sa nejakým spôsobom podieľal, radia medzi nesmrteľné, spočiatku sa presadil ako priekopník nezávislej produkcie. Snímky bol totiž schopný vyrobiť nesmierne lacno. Napriek tomu v jeho filmoch chceli hrať aj hviezdy Hollywoodu. 
Filmy, ktoré režíroval sú silne politicky liberálne a týkajú sa rasových predsudkov, kreacionizmu, alebo jadrovej vojny. Napriek tomu tvrdil: "Nechcem meniť svet. Stačí mi, keď dvaja ľudia vyjdú z kina dajme tomu v Kansas City a jeden druhému povie: Niečo také som ešte nevidel."
28. marca 1960 ako jeden z prvých dostal hviezdu na Hollywoodskpm chodníku slávy.
Mary McAleeseová

Mary Patricia McAleeseová (, * 27. jún 1951, Belfast, Severné Írsko, Spojené kráľovstvo) je írska právnička, novinárka a politička. V rokoch 19972011 bola ôsmym prezidentom Írska. 
Pracovala ako novinárka, právnička a tiež pôsobila na akademickej pôde. Keď v roku 1997 vystriedala na čele krajiny Mary Robinsonovú, stala sa druhou ženou v tomto úrade a zároveň prvou ženou na svete, ktorá vystriedala na čele štátu inú ženu. V roku 2004 bola znovuzvolená na druhé sedemročné obdobie. Je prvým a jediným prezidentom Írska, ktorý sa narodil v Severnom Írsku, alebo Ulsteri. V roku 2011 ju v úrade nahradil Michael D. Higgins.
Tansu Çillerová

Tansu Penbe Çillerová (; * 24. máj 1946, Istanbul, Turecko) je turecká politička a ekonómka. V rokoch 19931996 bola premiérkou Turecka. 
Bola prvá (a je doteraz jedinou) ženou v úrade tureckého premiéra. V rokoch 19961997 zastávala funkciu ministerky zahraničia a podpredsedníčky vlády. Bola predstaviteľkou liberálno-konzervatívnej strany "Dogru Yol Partisi" ("Strana pravej cesty"), na čele ktorej stála v rokoch 19932002. 
Počas jej vlády došlo k zvýšeniu napätia medzi Tureckom a Gréckom, ona sama sa preslávila výrokom, že "turecká armáda môže byť v Aténach do 24 hodín". Podarilo sa jej presvedčiť USA, aby zaradili Stranu kurdských pracujúcich na zoznam teroristických organizácií. Vykonala tiež reformu armády a znížila jej závislosť na armáde americkej. Po voľbách v roku 2002 odišla z politického života.
Hasína Wadžídová

Hasína Wadžídová (iný prepis: Hasína Vazídová, Hasina Vazídová, Hasína Vazedová, Hasína Vadžídová, ; * 28. september 1947, Tungipara, Bangladéš) je bangladéšska politička, od januára 2009 premiérka Bangladéša. Tento úrad zastáva už tretíkrát; prvýkrát v rokoch 19962001, druhýkrát v rokoch 20092014 a tretíkrát od roku 2014.
Je najstaršia z piatich detí zakladateľa a prvého prezidenta Bangladéša, šejka Mudžíbura Rahmána. Jej manželom bol atómový vedec M. A. Wadžíd Mia.
Magazín Forbes ju v roku 2014 označil za 47. najvplyvnejšiu ženu na svete.
Politická kariéra.
V júli 2007 bola zatknutá kvôli obvineniu z vydierania. V februári 2008 však súd obvinenia voči nej zrušil.
Napriek podozreniam z korupcie dokázala v decembri toho istého roku zvíťaziť v parlamentných voľbách. Porazila tak svoju najväčšiu súperku, taktiež niekdajšiu premiérku, Khaleda Zia (na čele vlády stála v rokoch 19911996 a 20012006). Vláda oboch žien bola poznamenaná rozsiahlou korupciou a zlým hospodárením. Krajinu tiež destabilizovali časté protesty.
Na čele centristickej "Ľudovej ligy" jasne vyhrala aj vo voľbách v januári 2014, ktoré však poznamenalo násilie: minimálne 18 ľudí bolo zabitých, viac ako sto volebných miestností bolo zapálených.
Vaira Vīķisová-Freibergsová

Vaira Vīķisová-Freibergsová (iné mená: Vaira Vīķeová-Freiberg(a)ová, Vaira Vīķová-Freiberg(a)ová, ; * 1. december 1937, Riga, Lotyšsko) je bývalá lotyšská prezidentka. Bola celkovo 6. osobou v úrade prezidenta Lotyšska a prvou ženou vykonávajúci túto funkciu (stala sa aj prvou prezidentkou vo všetkých postkomunistických krajinách). Prezidentkou bola dve funkčné obdobia – prvýkrát bola zvolená v roku 1999 a znovuzvolená v roku 2003. Jej nástupcom v úrade sa stal Valdis Zatlers.
Životopis.
V roku 1944 emigrovala s rodičmi do Nemecka. Vyrastala v utečeneckých táboroch v Nemecku, študovala v Maroku a Kanade. Od roku 1965 bola profesorkou psychológie na univerzite v Montreale. Začiatkom 80. rokov 20. storočia najskôr pracovala vo Vedeckej výskumnej skupine pre NATO v Kanade, potom bola zástupkyňou šéfa Kanadskej vedeckej rady. Od roku 1998 opäť žije v Lotyšsku. 
V roku 1999 bola zvolená za prezidentku až po náročnom sedemkolovom volebnom zápolení v parlamente, v ktorom porazila aj kandidáta vtedajšej vládnej strany "Lotyšská cesta", Valdisa Birkavsa.
Je vydatá, má dve deti. Hovorí plynule anglicky, francúzsky, nemecky a španielsky.
McGill University

McGill University je kanadská verejná univerzita sídliaca v Montreale v provincii Quebec. Bola založená v roku 1821. Dnes má okolo 40 000 študentov na 11 fakultách. Rektorka (univerzita používa termín "principal") univerzity je od septembra 2013 Suzanne Fortier.
V zozname najlepších svetových univerzít ("QS World University Rankings") v školskom roku 2011/2012 je ako najlepšia kanadská univerzita na 17 mieste. V študijných oboroch filozofia, sociológia, medicína a psychológia je 18., 15., 13., a 10. na svete.
Medzi 174 000 absolventmi univerzity sú okrem iných traja astronauti, osem držiteľov Oscara a držitelia 25 olympijských medailií.
Univerzita je pomenovaná podľa škótskeho obchodníka Jamesa McGilla, ktorého dedičstvo umožnilo v roku 1813 založenie univerzity.
Urotel

Urotel je typ prechodného vrstevnatého epitelu, ktorý vystiela obličkovú panvičku, močovod, močový mechúr a hornú časť močovej rúry.
Histológia.
Urotel obsahuje nápadné krycie bunky (dáždnikové bunky, umbrella cells). Sú viditeľne väčšie ako hlbšie uložené bunky, z ktorých sa diferencujú. Dáždnikové bunky sú polyploidné alebo obsahujú viac jadier. V močovom mechúre sa urotel musí prispôsobovať zmene povrchu pri naplnenom a vyprázdnenom orgáne. V prázdnom (neroztiahnutom) močovom mechúre urotel vyzerá, že je tvorený približne piatimi až siedmimi vrstvami buniek. Pri naplnenom močovom mechúre sú bunky usporiadané do troch vrstiev.
Membrána.
Povrchové bunky obaľuje zvláštny typ membrány, na ktorej je možné pozorovať tenšie časti, tzv. plaky, a širšie časti (vidíme širšie časti pravidelne oddelené miestami tenšími). V plakoch sú ukotvené aktinové filamenty. V nenaplnených močových cestách sa membrána riasy a jej širšia časť (tenšie sú držané aktínovými filamentami) sa vychlipujú smerom do lumenu. Vďaka zvláštnemu chemickému zloženiu je membrána nerozpustná detergentmi. Je bohatá na cholesterol, fosfatidylcholín, fosfatidylethanolamín a cerebrozidy.
Funkcia.
Zabezpečuje možnosť natiahnutia v závislosti na množstve tekutiny. 
Funkcia membrány - vytvára osmotickú bariéru medzi močom a tkanivovým mokom, a chráni tak pred negatívnymi účinkami moču.
Tento epitel je nepriepustný pre vodu a soli.
Ploješť

Ploješť () je mesto v Rumunsku, hlavné mesto župy Prahova. Leží vo valašskej časti krajiny a má 232 452 obyvateľov (2016).
História.
Mesto bolo založené na konci 16. storočia, v roku 1596 za vlády Michala Chrabrého. V 19. storočí sa tu rozvíjal petrochemický priemysel, bola tu jedna z najdôležitejších rafinérií v celej Európe. V roku 1870 tu vznikla aj Ploješťská republika, krátkodobo existujúci štátny útvar, vzniknutý pri protimonarchistických búrkach. Za 2. svetovej vojny, v roku 1940, ho síce zničilo zemetrasenie, obsadili ho ale aj Nemci, ktorí tu mali dôležitý zdroj ropy. Zostali až do roku 1944; od roku 1943 bolo ale mesto bombardované Američanmi, nakoniec ho dobyla Červená armáda. Za komunistickej vlády v Rumunsku tu boli rafinérie a chemické závody rozšírené a znárodnené. Po roku 1989 nastal príliv západných investícií a produkcia ropy poklesla.
Charakteristika mesta.
Ploješť je významným priemyselným mestom v Rumunsku, ekonomickým a kultúrnym centrom župy Prahova. Ropovody ho napájajú ako na Bukurešť, tak aj na prístavy pri Čiernom mori.
Bacău

Bacău je mesto v Rumunsku, centrum rovnomennej župy v rumunskom Moldavsku. 
Na rozlohe 41 km² tu žije 144 307 obyvateľov (2011). Mesto je významným centrom Moldavska (spolu s Jasy), hlavne vďaka letisku a vhodnej polohe na križovatke dopravných ciest.
Belica

Belica môže byť:
University of Aberdeen

University of Aberdeen je tretia najstaršia univerzita v Škótsku a piata najstaršia v Spojenom kráľovstve. Nachádza sa v meste Aberdeen ležiacom pri rieke Dee na severe Škótska. Podľa portálu Times Higher Education bola univerzita 158 najlepšou na svete a 50 v Európe v roku 2022. 
Dejiny.
Začiatky.
Univerzitu založil v roku 1495 William Elphinstonen, aberdeenský biskup, prednostne ako miesto pre vzdelanie lekárov, učiteľov a duchovenstvo, ktorí budú slúžiť v oblastiach severného Škótska, a právnikov pracujúcich pre škótsku korunu. 
King's College sa v 15. storočí inšpirovala univerzitami v Bologni a Paríži, a teda Európou celkovo. Bola to prvá univerzita v Spojenom kráľovstve, ktorá založila katedru medicíny. 
Rivalská univerzita.
V roku 1593 po reformácii bola v starom meste Aberdeenu otvorená druhá univerzita, "Marischal College", založená Georgom Keithom. King's College a Marishal College sa spojili v roku 1860 a vytvorili University of Aberdeen v dnešnej podobe. Na začiatku sa humanitné vedy a teológia učili na King's College, a právo a medicína na Marischal College. Roku 1892 bola založená samostatná vedecká fakulta na Marischal College. Všetky fakulty sa v roku 1892 otvorili aj pre ženy a v roku 1899 tvorili ženy štvrtinu študentov univerzity.
Súčasnosť.
Počas 20. storočia počet študentov narastal a v súčasnosti na univerzite študuje cca 14 000 študentov. V roku 2012 bola otvorená nová, moderná knižnica "Sir Duncan Rice Library", ktorej výstavba stála 57 miliónov libier. 
Fakulty a obory.
Univerzita ponúka viac ako 600 oborov na troch fakultách.
Šport a mimoškolské aktivity.
V tesnej blízkosti kampusu sa nachádza novopostavená Aberdeen Sports Village (ASV), ktorá je k dispozícii študentom, personálu školy aj verejnosti. Nachádzajú sa tam vysoko profesionálne zariadenia na atletiku, futbal, plávanie, hokej, squash, bojové umenia a box. 
Ponúka prístup k 400 metrovej bežeckej dráhe, krytému futbalovému aj hokejovému ihrisku, bazénom a veľkosti 50 a 25 metrov a mnoho ďalším. Okrem toho toto športové centrum ponúka služby chiropraktika, fyzioterapeuta a športového maséra. 
Máte na výber z vyše 50 športových klubov do ktorých sa môžete zapojiť či už ako profesionál alebo amatér. 
Univerzita má tiež viac ako 100 študentských spolkov netýkajúcich sa športu, veľmi aktívnu Asociáciu Študentov. Pre študnetov sú tu aj podporné služby: Student Support Services a Careers service. Medzi študentské spolky patria napríklad: Amnesty Intenational, Anime a manga, Spolok výrobcov piva, Český a Slovenský spolok či Paintball. 
Univerzita taktiež vydáva svoje vlastné noviny "Gaudie", ktoré vychádzajú raz za dva týždne a sú zdarma. Taktiež má svoje vlastné študentské rádio, ktoré vysiela online počas semestra. 
V januári 2015 bolo otvorené Medzinárodné centrum, ktoré podporuje zájem o štúdium a prácu v zahraničí, podporuje organizovanie medzinárodných podujatí.
Petri Matikainen

Petri Matikainen (* 7. január 1967, Savonlinna) je bývalý fínsky hokejista a súčasný hokejový tréner.
Pôvodne hrával za SaPKo, presťahoval sa kvôli dvom sezónam pre juniorský hokej v Oshawa Generals. Bol súčasťou tímu, ktorý vyhral J. Ross Robertson Cup v roku 1987. V rovnakom roku vyhral aj juniorské majstrovstvá sveta (U20) s fínskym tímom. Vrátil sa do Fínska a hral 2 roky v klube Tappara, 5 rokov v Jokipojat a 2 roky v KalPa. V roku 1996 sa presťahoval kvôli Berlin Capitals. Tiež hral pre Klagenfurter AC pred ukončením hráčskej kariéry v roku 1999.
Trénerská kariéra.
V roku 2003 začal trénerskú kariéru s juniorským tímom Lahti Pelicans (U20) a stal sa hlavným trénerom ich seniorského tímu v nasledujúcom roku. Tím nebol veľmi úspešný a skočil na poslednom 13. mieste. Potom sa stal asistentom trénera Blues v roku 2005 a strávil 2 roky ako asistent pred svojim vymenovaním za hlavného trénera v roku 2007. Bol ocenený cenou Kalevi Numminen v roku 2008 a 2010 potom, ako Blues získali strieborné medaily.
V roku 2010 bol vybraný ako asistent trénera pre fínsky národný tím. Sezónu 20112012 trénoval v Helsinkách. V lete 2012 podpísal trojročný kontrakt s tímom Avangard Omsk z KHL. V roku 2014 podpísal ročný kontrakt s tímom HC Slovan Bratislava v KHL. V lete 2015 podpísal trojročný kontrakt s Lahti Pelicans.